钦定古今图书集成/理学汇编/学行典/第271卷 > 陈海雍
## 钦定古今图书集成/理学汇编/学行典/第271卷 > 陈海雍

按《明外史隐逸传》：“陈海雍，清江人。潜心古学，遁世无
闷，自号龙潭老人，雅为崇仁吴与弼所知，陈献章受
业于与弼，问《易》义，与弼曰：‘过清江可叩龙潭老人’。献
章如其言往谒。海雍方蓑笠耕田，雨中乃延至家，对
榻信宿，辨析疑义，献章叹服而去。海雍语其子曰：‘吴
先生非爱我者’。”